Yamaha Y135LC

Yamaha 135LC, juga dikenali sebagai Yamaha Spark 135 di Thailand, Yamaha Sniper di Filipina dan Yamaha Jupiter MX di Indonesia, merupakan sebuah motosikal kapcai dengan sesaran enjin kedua terbesar selepas Suzuki Raider 150. Digerakkan oleh enjin sejukan air 135cc 4 lejang, Y135LC direka khas oleh syarikat induk di Jepun untuk pasaran Asia Tenggara.

Pada tahun 2008, versi suntikan bahan api bagi Yamaha Spark 135 telah dilancarkan untuk pasaran Thailand, menjadikannya motosikal kapcai kedua yang menggunakan suntikan bahan api selepas Honda Wave 125iThe 2008 Yamaha Spark 135i, with Fuel Injection - Motorcycle Thailand. Dicapai pada 11 Mei 2008..

 Spesifikasi 
 Kod model: T135
 Enjin: SOHC 4 injap 4 lejang 135cc sejukan air
 Susunan silinder: Silinder tunggal condong ke hadapan
 Sesaran: 134.9 cc
 Kuasa kuda: 8.45 kW (11.33 PS) @ 8,500 rpm
 Kilasan: 11.65 Nm @ 5,500 rpm
 Kelajuan maksimum: 138 km/j"Yamaha 135LC Extreme Spirit", Roda-Roda, September 2007.
 Lubang x lejang: 54.0 x 58.7 mm
 Nisbah mampatan: 10.9 : 1
 Transmisi: 4 kelajuan jaringan malar
 Klac: Klac empar automatik basah, berbilang plat (model klac manual juga boleh didapati)
 Sistem bahan api: Suntikan bahan api (2008 Yamaha Spark 135i di Thailand sahaja); karburetor Mikuni VM22 dengan pengesan kedudukan pendikit (negara lain)
 Kerangka: Tiub keluli bentuk berlian
 Gantungan hadapan: Teleskopik
 Gantungan belakang: Monoshock
 Brek hadapan: Cakera, omboh tunggal
 Brek belakang: Gelendong
 Berat kering: 103 kg
 Muatan bahan api: 4.0 L

 Ciri-ciri 
 DiASil (silinder aluminum tuangan) dengan pengaliran haba lebih baik bagi menyingkirkan haba berlebihan lebih cepat.
 Omboh tempaan lebih ringan
 Lengan jumpelang galas pengguling dengan kurang geseran daripada lengan jumpelang biasa.
 Enjin 4 injap sejukan air - Konfigurasi enjin 4 injap menghasilkan kecekapan volumetrik lebih baik daripada motosikal kapcai 4 lejang lain yang rata-rata menggunakan rekaan 2 injap, membolehkan enjin menghasilkan kilasan lebih tinggi pada rpm lebih tinggi. Walau bagaimanapun, sesaran enjin 135 mengehadkan keupayaan sistem sejukan udara sementara mengekalkan reka bentuk kapcai padat, maka sistem sejukan air dengan kecekapan sejukan lebih baik digunakan.
 Suntikan bahan api (2008 Yamaha Spark 135i di Thailand sahaja) bagi keluaran asap lebih bersih serta lebih cekap daripada model berkaburetor.
 Karburetor dengan pengesan kedudukan pendikit dan pam pemecut (negara lain) - Y135LC menggunakan karburetor Mikuni VM22 dengan pengesan kedudukan pendikit untuk pemasaan penyalaan lebih baik, serta pam pemecut bagi pecutan dan tindak balas permulaan lebik baik.
 Penukar bermangkin - Walaupun kebanyakan motosikal kapcai mampu melepasi piawaian emisi yang ketat tanpa menggunakan penukar bermangkin, Yamaha mengambil inisiatif memasang penukar bermangkin bagi memenuhi piawaian emisi lebih ketat pada masa akan datang.
 Rim sport dengan tayar tanpa tiub (piawaian bagi model di Malaysia sahaja)

 Sejarah model 
Yamaha Y135LC mula dikeluarkan pada tahun 2005 untuk pasaran Thai dan Indonesia sebelum dibawa masuk ke Malaysia pada Februari 2006. Y135LC telah direka oleh ibu pejabat Yamaha Motor Company di Jepun bagi pasaran Asean. Model ini sangat berjaya di Asia Tenggara terutamanya di Malaysia.

Untuk mempromosikan model Y135LC, Yamaha menganjurkan satu kembara jalanan Asean dikenali sebagai Yamaha Pan Asean Tour, sejauh 9,000 km di jalan raya Thailand, Malaysia, Singapura dan Filipina yang berakhir pada Mei 2006.

 Rujukan 

 Lihat juga 
 King of Moped :: 135LC Malaysian Club
 YamahaT135.COM - Yamaha Spark Jupiter Mx 135LC Exciter Motorcycle
 Yamaha
 Kapcai
 Motosikal
 Moped
 MalaysianBikers
 Malaysian 135LC Club
 Yamaha LC Owner Club

Y135LC